4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์ของบริษัทและบริษัทย่อย

กลุ่มธุรกิจที่ 1 ผลิตและส่งออกอาหารสำเร็จรูปแช่แข็งและบรรจุกระป๋อง มีผลิตภัณฑ์หลัก 9 ประเภท
ได้แก่

1.  ปลาทูน่าบรรจุกระป๋อง / บรรจุถุงสูญญากาศ / บรรจุภาชนะปิดผนึก
    เป็นผลิตภัณฑ์ที่ได้จากการนำปลาทูน่าสดแช่แข็ง มาผ่านกระบวนการคัดสรรละลาย
    นึ่งให้สุกด้วยไอน้ำ และผ่านการแปรรูปเป็นชิ้นเนื้อที่สะอาด ก่อนบรรจุกระป๋อง ถุงสูญญากาศ
    หรือภาชนะปิดผนึกอื่นๆ ตามความต้องการของลูกค้า แล้วเติมส่วนผสมที่เพิ่มคุณค่าทางอาหาร
    และรสชาติ จากนั้นสินค้าที่ปิดผนึกแล้วจะถูกนำมาผ่านกระบวนการสเตอริไลส์
    และตรวจสอบคุณภาพ สำหรับผลิตภัณฑ์บรรจุกระป๋องของบริษัท แบ่งออกได้เป็น 2 ประเภท
    ได้แก่ ชนิดธรรมดา คือปลาทูน่าในน้ำมันพืช น้ำมันดอกทานตะวัน หรือน้ำเกลือ และชนิดปรุงรส
    ได้แก่ ปลาทูน่าที่นำมาดัดแปลงเป็นอาหารไทยโดยผสมส่วนประกอบอื่นเพิ่มเติม และปรุงรสชาติ
    ได้แก่ ปลาทูน่าผัดพริก แพนงปลาทูน่า มัสมั่นปลาทูน่า เขียวหวานปลาทูน่า
    และปลาทูน่าผัดพริกใบกะเพรา เป็นต้น สำหรับปลา ทูน่าที่จัดจำหน่ายในประเทศ
    บริษัทผลิตและจำหน่ายภายใต้เครื่องหมายการค้า “ซีเล็ค (Sealect)”
    บริษัทในกลุ่มซึ่งดำเนินการผลิตปลาทูน่าบรรจุกระป๋อง ได้แก่ บมจ.ไทยยูเนี่ยน โฟรเซ่น
    โปรดักส์ บจ.ไทยรวมสินพัฒนาอุตสาหกรรม บมจ.สงขลาแคนนิ่ง และบจ. ไทร-ยูเนี่ยน ซีฟู้ดส์

2.  ปลาซาร์ดีน และปลาแมคเคอเรลบรรจุกระป๋อง / บรรจุถุงสูญญากาศ
    เป็นผลิตภัณฑ์ที่นำปลาซาร์ดีนและปลาแมคเคอเรลสดจากทะเล
    และแช่เยือกแข็งที่ได้มาตรฐานจากในประเทศ และต่างประเทศ
    มาทำความสะอาดและผ่านกระบวนการต่างๆ แล้วเติมซอสมะเขือเทศ หรือน้ำมัน หรือน้ำเกลือ
    หรือนำมาปรุงรสตามความต้องการของลูกค้า ก่อนที่นำไปฆ่าเชื้อตามกระบวนการสเตอริไลส์
    และตรวจสอบคุณภาพ บริษัทในกลุ่มซึ่งดำเนินการผลิตปลาซาร์ดีนและปลาแมคเคอเรล
    บรรจุกระป๋อง ได้แก่ บมจ.ไทยยูเนี่ยน โฟรเซ่น โปรดักส์

3.  เนื้อปลาทูน่าสุกแช่แข็ง เป็นผลิตภัณฑ์ที่ได้จากการนำปลาทูน่าสดมาผ่านกระบวนการคัดสรร
    ละลาย นึ่งให้สุกด้วยไอน้ำ และแปรรูปเป็นชิ้นเนื้อที่สะอาดตามมาตรฐานของลูกค้า
    ก่อนบรรจุในถุงสูญญากาศ แล้วจึงนำไปแช่แข็งเพื่อรักษาคุณภาพของสินค้า
    ก่อนส่งจำหน่ายให้โรงงานผลิตปลาทูน่ากระป๋อง หรือผู้บริโภคขั้นสุดท้าย
    สำหรับวัตถุดิบปลาทูน่าที่ใช้ในการผลิตจะมีหลายสายพันธุ์ เช่น สกิปแจ็ค เยลโลว์ฟิน อัลบาคอร์
    เป็นต้น ขนาดบรรจุของผลิตภัณฑ์มีหลายขนาดขึ้นอยู่กับคำสั่งซื้อของลูกค้า
    แต่โดยทั่วไปจะมีขนาดมาตรฐานถุงละ 5 และ 7 กิโลกรัม
    บริษัทในกลุ่มซึ่งดำเนินการผลิตเนื้อปลาทูน่าสุกแช่แข็ง คือ บมจ.ไทยยูเนี่ยน โฟรเซ่น โปรดักส์

4.  ปลาแซลมอนแช่แข็ง เป็นผลิตภัณฑ์ที่ได้จากปลาแซลมอน
    ที่ผ่านการคัดสรรตามมาตรฐานคุณภาพจากประเทศนอร์เวย์ และชิลี ซึ่งอุดมคุณค่าไปด้วยโปรตีน
    และโอเมก้า 3 มาผ่านกระบวนการแปรรูปและเพิ่มมูลค่า ด้วยเทคนิคในการผลิตที่เชี่ยวชาญ
    และชำนาญ ทำให้สามารถพัฒนาจนเป็นสินค้าหลากหลายรูปแบบ
    ที่ยังคงความสดและรสชาติของเนื้อปลาได้อย่างดีเยี่ยม
    บริษัทในกลุ่มซึ่งดำเนินการผลิตเนื้อปลาทูน่าสุกแช่แข็ง คือ บมจ.ไทยยูเนี่ยน โฟรเซ่น โปรดักส์

5.  กุ้งแช่แข็ง เป็นผลิตภัณฑ์ที่ได้จากการนำกุ้งขาว (แวนนาไม) มาผ่านกระบวนการแปรรูป
    หรือนำมาต้มตามกระบวนการผลิตที่ได้มาตรฐาน นอกจากนี้ ยังมีการนำมาผสมส่วนผสมอื่นๆ
    เพื่อสร้างมูลค่าเพิ่มให้กับสินค้า และเพื่อสนองตอบต่อความต้องการสินค้าของลูกค้า
    ก่อนนำไปแช่แข็งเพื่อบรรจุใส่ภาชนะพร้อมกระจายสู่ผู้บริโภคในตลาดทั่วโลก
    กุ้งแช่แข็งที่ผลิตมีทั้งประเภทกุ้งทั้งตัวแช่แข็ง กุ้งเด็ดหัวหรือเด็ดหางแช่แข็ง กุ้งต้มแช่แข็ง
    กุ้งชุบแป้งทอด กุ้งซูชิ (กุ้งต้มวางบนข้าวปั้นญี่ปุ่น) เป็นต้น
    บริษัทในกลุ่มซึ่งดำเนินการผลิตกุ้งแช่แข็ง ได้แก่ บมจ.ไทยยูเนี่ยน โฟรเซ่น โปรดักส์
    และบจ.ไทยยูเนี่ยน ซีฟู้ด

6.  ปลาหมึกแช่แข็ง เป็นผลิตภัณฑ์ที่นำปลาหมึกกระดอง ปลาหมึกกล้วย และปลาหมึกสาย
    ซึ่งนำเข้าจากต่างประเทศ มาผ่านการแปรรูปหรือนำมาผสมกับส่วนผสมอื่นๆ
    อย่างมีประสิทธิภาพ และใส่ใจในคุณภาพเช่นเดียวกับกุ้งแช่แข็ง ประกอบด้วยรูปแบบต่างๆ
    เพื่อเพิ่มมูลค่าของสินค้า เช่น ปลาหมึกชุบแป้งทอด ปลาหมึกซาชิมิ
    (ปลาหมึกแล่วางบนข้าวปั้นญี่ปุ่น) เป็นต้น บริษัทในกลุ่มซึ่งดำเนินการผลิตปลาหมึกแช่แข็ง คือ
    บมจ.ไทยยูเนี่ยน โฟรเซ่น โปรดักส์

7.  อาหารทะเลบรรจุกระป๋อง เป็นผลิตภัณฑ์ที่นำวัตถุดิบ อาทิเช่น เนื้อปู เนื้อกุ้ง และหอยลาย
    ที่คัดสรรแล้วมาแกะเปลือกและผ่านการแปรรูปก่อนบรรจุกระป๋อง ขนาด 6, 6.5, 7, 10,
    14, 28 ออนซ์ นอกจากนี้ ยังมีการนำมาบรรจุแบบพลาสเจอร์ไรส์ในกล่องพลาสติกปิดฝา
    ถุงสูญญากาศ หรือภาชนะปิดผนึกอื่นๆ และส่งตรวจสอบคุณภาพ ก่อนนำส่งให้ลูกค้าทั่วโลก
    บริษัทในกลุ่มซึ่งดำเนินการผลิตอาหารทะเลบรรจุกระป๋อง คือ บมจ.สงขลาแคนนิ่ง และบจ.
    ไทร-ยูเนี่ยน ซีฟู้ดส์

8.  อาหารพร้อมรับประทาน เป็นผลิตภัณฑ์อาหารปรุงสำเร็จรูปแช่แข็ง
    ปรุงด้วยวัตถุดิบที่ผ่านการคัดสรรอย่างพิถีพิถัน
    ประกอบกับส่วนผสมและเครื่องปรุงที่มากคุณค่าของสมุนไพรไทย
    นำมาผ่านกระบวนการผลิตที่มีประสิทธิภาพ ถูกหลักอนามัย คงความอร่อยเหมือนปรุงเสร็จใหม่ๆ
    โดย บมจ.ไทยยูเนี่ยน โฟรเซ่น โปรดักส์ เป็นผู้ผลิต

9.  อาหารสัตว์เลี้ยงบรรจุกระป๋อง / บรรจุถุงสูญญากาศ / บรรจุภาชนะปิดผนึก
    ได้จากการนำเนื้อปลาทูน่าส่วนที่ติดเลือดซึ่งแยกไว้จากการผลิตปลาทูน่าสุกแช่แข็งมาผ่านการแปรรูป
    โดยผสมกับเนื้อปลาอื่นๆ เช่น ปลาซาร์ดีน และส่วนผสมอื่น เช่น เยลลี่ และวิตามิน
    ก่อนนำไปบรรจุกระป๋อง ถุงสูญญากาศ หรือภาชนะปิดผนึกอื่นๆ ในปัจจุบัน
    นอกจากส่งออกไปยังต่างประเทศแล้ว ยังได้มีการเปิดตลาดในประเทศ
    ภายใต้เครื่องหมายการค้า “เบลลอตต้า” โดยมีบริษัทย่อย คือ บริษัท ธีร์ โฮลดิ้ง จำกัด
    เป็นผู้จัดจำหน่าย บริษัทในกลุ่มซึ่งดำเนินการผลิตอาหารสัตว์เลี้ยง ได้แก่
    บจ.ไทยรวมสินพัฒนาอุตสาหกรรม บมจ.สงขลาแคนนิ่ง และบจ. ไทร-ยูเนี่ยน ซีฟู้ดส์

นอกจากนี้ บมจ. ไทยยูเนี่ยน โฟรเซ่น โปรดักส์ ยังเป็นผู้ผลิตอาหารว่างในรูปแบบต่างๆ เช่น
ปลาเส้น ปลาหมึกอบกรอบ เป็นต้น ภายใต้เครื่องหมายการค้า "ฟิชโช (Fisho)"
ขนมขึ้นรูปอบกรอบ ภายใต้เครื่องหมายการค้า “โดริ” และ “โมโนริ” โดยมีบริษัทย่อย คือ บริษัท
ธีร์ โฮลดิ้ง จำกัด เป็นผู้จัดจำหน่ายภายในประเทศ

กลุ่มธุรกิจที่ 2 ผลิตและจำหน่ายบรรจุภัณฑ์ ประกอบด้วย 2 บริษัท ดังนี้

  1. บริษัท เอเชียนแปซิฟิคแคน จำกัด

ดำเนินธุรกิจผลิตและจำหน่ายภาชนะบรรจุอาหารทั้งประเภทกระป๋องเหล็กและกระป๋องอลูมิเนียมสำหรับบรรจุอาหาร
ซึ่ง บมจ.ไทยยูเนี่ยน โฟรเซ่น โปรดักส์ ลงทุนในบริษัทเอเชียนแปซิฟิคแคน จำกัด ผ่านทางบริษัท
สงขลาแคนนิ่ง จำกัด (มหาชน) ปัจจุบันผลิตภัณฑ์ของบริษัท เอเชียนแปซิฟิคแคน จำกัด
ได้จำหน่ายให้กับบริษัทในกลุ่มไทยยูเนี่ยนประมาณ 84%

  2. บริษัท ไทยยูเนี่ยน กราฟฟิกส์ จำกัด

ดำเนินธุรกิจผลิตสิ่งพิมพ์ทั่วไปรวมถึงฉลากสินค้า ลูกค้าของบริษัท ประมาณ 40-50% ได้แก่ บมจ.
ไทยยูเนี่ยน โฟรเซ่น โปรดักส์ และบริษัทในกลุ่มไทยยูเนี่ยน ซึ่งมักจะเป็นงานฉลากสินค้า นอกจากนี้
บริษัทยังมีงานพิมพ์ทั่วไป เช่น พ็อกเก็ตบุ้ค ใบปลิว สมุดโน้ตต่างๆ เป็นต้น

กลุ่มธุรกิจที่ 3 ผลิตและจำหน่ายอาหารสัตว์และสินค้าเกษตร ประกอบด้วย 4 บริษัท ดังนี้

1.  บริษัท ไทยยูเนี่ยน ฟีดมิลล์ จำกัด

ดำเนินธุรกิจผลิตและจำหน่ายอาหารกุ้งชนิดต่างๆ เช่น กุ้งกุลาดำ กุ้งขาว กุ้งก้ามกราม เป็นต้น
และอาหารปลาชนิดต่างๆ เช่น ปลานิล ปลาสลิด ปลาสวาย เป็นต้น ภายใต้เครื่องหมายการค้า
“โปรฟีด” “เอฟซีอาร์” “นานามิ” “แอควาฟีด” “โชบุ” และ “ดีโกรว์”
ซึ่งปัจจุบันจำหน่ายทั้งภายในประเทศและส่งออก

2. บริษัท ไทยยูเนี่ยน แฮชเชอรี่ จำกัด

เป็นบริษัทที่ก่อตั้งขึ้น โดยบริษัท ไทยยูเนี่ยน ฟีดมิลล์ จำกัด เพื่อประกอบกิจการโรงเลี้ยง
พัฒนาสายพันธุ์กุ้ง และอนุบาลตัวอ่อนกุ้ง ตั้งอยู่ที่อำเภอตะกั่วทุ่ง จังหวัดพังงา

3. บริษัทไทยควอลิตี้ชริมพ์ จำกัด

เดิมเป็นบริษัทร่วมของบริษัท ไทยยูเนี่ยน ฟีดมิลล์ จำกัด แต่ในปี 2550
ได้มีการปรับโครงสร้างการถือหุ้นใหม่ทำให้อัตราการถือหุ้นเปลี่ยนแปลงเป็น 95%
จึงถือเป็นบริษัทย่อย บริษัทประกอบกิจการโรงเพาะฟักและอนุบาลลูกกุ้งไว้เพื่อการจำหน่าย
โดยปัจจุบัน ฟาร์มของบริษัท ตั้งอยู่ที่หาดทรายแก้ว อำเภอถลาง จังหวัดภูเก็ต

กลุ่มธุรกิจที่ 4 ธุรกิจตลาดภายในประเทศ ดำเนินงานโดย บริษัท ธีร์ โฮลดิ้ง จำกัด
เป็นตัวแทนจำหน่ายผลิตภัณฑ์อาหารว่าง ภายใต้เครื่องหมายการค้า "ฟิชโช" "โดริ" และ
“โมโนริ” ปลาทูน่าปรุงรส ทูน่าแซนด์วิชสเปรด และแซลมอนแซนด์วิชสเปรด
ภายใต้เครื่องหมายการค้า "ซีเล็ค" และอาหารสัตว์เลี้ยง ภายใต้เครื่องหมายการค้า
“เบลลอตต้า” ทั้งนี้จะเน้นวัตถุดิบที่บริษัทในกลุ่มใช้อยู่แล้ว เช่น อาหารทะเล
เพื่อเป็นการสนับสนุนและสอดคล้องกับการดำเนินธุรกิจในกลุ่ม ซึ่งส่วนใหญ่จะเป็นอาหารทะเล
นอกจากนี้ ยังเป็นตัวแทนจำหน่ายสินค้าต่างๆ อีกมากมาย

กลุ่มธุรกิจที่ 5 ธุรกิจการลงทุนต่างประเทศ เป็นการจัดตั้งบริษัทในต่างประเทศ ดังนี้

1)  ประเทศสหรัฐอเมริกา ได้แก่ บริษัท ไทยยูเนี่ยน อินเตอร์เนชั่นแนล จำกัด
    เพื่อเข้าไปลงทุนในบริษัทซึ่งประกอบธุรกิจที่น่าสนใจในสหรัฐอเมริกา
    โดยเข้าไปลงทุนในสัดส่วน 100% ในบริษัท ไทร-ยูเนี่ยน ซีฟู้ดส์ จำกัด (ชิคเก้นออฟเดอะซี)
    ซึ่งเป็นผู้ผลิตและจำหน่ายอาหารทะเลแปรรูปและบรรจุกระป๋อง อันดับ 3
    ในประเทศสหรัฐอเมริกา รวมถึงการลงทุนในสัดส่วน 100% ในบริษัท เอ็มเพรส
    อินเตอร์เนชั่นแนล จำกัด เป็นผู้นำเข้าและจำหน่ายอาหารทะเลแช่แข็ง และลงทุนในสัดส่วน
    70% ในบริษัท ไทร-ยูเนี่ยน โฟรเซ่น ฟู้ดส์ จำกัด (ชิคเก้นออฟเดอะซี โฟรเซ่น ฟู้ดส์)
    เป็นผู้นำเข้าและจำหน่ายอาหารทะเลแช่แข็ง

2)  ประเทศอินโดนีเซีย โดยการลงทุนในสัดส่วน 76.5% ในบริษัท พี ที จุยฟา อินเตอร์เนชั่นแนล
    ฟู้ดส์ จำกัด ซึ่งเป็นผู้ผลิตและส่งออกปลาทูน่าบรรจุกระป๋อง

3)  ประเทศเวียตนาม โดยบริษัท สงขลาแคนนิ่ง จำกัด (มหาชน) ได้เข้าลงทุนในสัดส่วน 51%
    ในบริษัท ยู่เฉียงแคนฟู้ด จำกัด ซึ่งเป็นผู้ผลิตอาหารทะเลบรรจุกระป๋อง

กลุ่มธุรกิจที่ 6 ธุรกิจเรือประมง

1.  บริษัท ภูเก็ตฟิชชิ่ง จำกัด

ดำเนินธุรกิจเรือประมงจับปลาทะเลน้ำลึก เช่น ปลาทูน่า เป็นต้น

  2. บริษัท สมุยฟิชชิ่ง จำกัด

ดำเนินธุรกิจเรือประมงจับปลาทะเลน้ำลึก เช่น ปลาทูน่า เป็นต้น

3. บริษัท พังงาฟิชชิ่ง จำกัด

ดำเนินธุรกิจเรือประมงจับปลาทะเลน้ำลึก เช่น ปลาทูน่า เป็นต้น

4. บริษัท สงขลาฟิชชิ่ง จำกัด

ดำเนินธุรกิจเรือประมงจับปลาทะเลน้ำลึก เช่น ปลาทูน่า เป็นต้น

5. บริษัท สยามฟิชชิ่ง จำกัด

ผู้ค้าส่งทั่วไป รวมถึงการนำเข้าและส่งออก

สิทธิประโยชน์จากการได้รับบัตรส่งเสริม

บริษัทและบริษัทย่อยได้รับการส่งเสริมการลงทุนจากคณะกรรมการส่งเสริมการลงทุนดังนี้

  1. บริษัท ไทยยูเนี่ยน โฟรเซ่น โปรดักส์ จำกัด (มหาชน) ได้รับการส่งเสริมการลงทุน จำนวน
  3 ฉบับ ประกอบด้วย

  1.1 บัตรส่งเสริมเลขที่ 1260(1)/2544 ลงวันที่ 28 มีนาคม 2544
  สำหรับอาหารสำเร็จรูปบรรจุภาชนะผนึก และสัตว์น้ำ แช่แข็ง
  อาหารกึ่งสำเร็จรูปและสำเร็จรูปแช่แข็ง โดยเริ่มมีรายได้ครั้งแรกจากการประกอบกิจการ
  เมื่อวันที่ 1 กรกฎาคม 2545 สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  1.2 บัตรส่งเสริมเลขที่ 1063(1)/2545 ลงวันที่ 24 มกราคม 2545 สำหรับสัตว์น้ำแช่แข็ง
  อาหารสำเร็จรูปและกึ่งสำเร็จรูป แช่แข็ง อาหารสำเร็จรูปบรรจุภาชนะผนึก
  และอาหารสัตว์บรรจุภาชนะผนึก โดยเริ่มมีรายได้ครั้งแรกจากการประกอบกิจการ เมื่อวันที่ 22
  ตุลาคม 2545 สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  1.3 บัตรส่งเสริมเลขที่ 1831(2)/2551 ลงวันที่ 26 สิงหาคม 2551
  สำหรับอาหารสำเร็จรูปหรือกึ่งสำเร็จรูปบรรจุภาชนะผนึก อาหารพร้อมรับประทานแช่แข็ง
  สัตว์น้ำแช่แข็ง และอาหารสัตว์บรรจุภาชนะผนึก โดยยังไม่มีรายได้จากการประกอบกิจการ
  สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    สำหรับการผลิตสัตว์น้ำแช่แข็ง และอาหารสัตว์บรรจุภาชนะผนึก
    นับแต่วันที่เริ่มมีรายได้ครั้งแรกจากการประกอบกิจการ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาแปดปี สำหรับการผลิตอาหารสำเร็จรูปหรือกึ่งสำเร็จรูปบรรจุภาชนะผนึก
    และอาหารพร้อมรับประทานแช่แข็ง นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

2.  บริษัท ไทยรวมสินพัฒนาอุตสาหกรรม จำกัด ได้รับการส่งเสริมการลงทุน จำนวน 1 ฉบับ
    ได้แก่ บัตรส่งเสริมเลขที่ 1196(2)/2551 ลงวันที่ 28 กุมภาพันธ์ 2551
    สำหรับอาหารสำเร็จรูป หรือกึ่งสำเร็จรูปบรรจุภาชนะผนึก
    อาหารสำเร็จรูปหรือกึ่งสำเร็จรูปแช่แข็ง และอาหารสัตว์บรรจุภาชนะผนึก
    โดยเริ่มมีรายได้ครั้งแรกจากการประกอบกิจการ เมื่อวันที่ 14 ตุลาคม 2552
    สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    สำหรับกิจการผลิตอาหารสัตว์บรรจุภาชนะผนึก
    นับแต่วันที่เริ่มมีรายได้ครั้งแรกจากการประกอบกิจการ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาแปดปี สำหรับกิจการผลิตอาหารสำเร็จรูปหรือกึ่งสำเร็จรูปบรรจุภาชนะผนึก
    และอาหารสำเร็จรูปหรือกึ่งสำเร็จรูปแช่แข็ง
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

3.  บริษัท ไทยยูเนี่ยน ซีฟู้ด จำกัด ได้รับการส่งเสริมการลงทุน จำนวน 2 ฉบับ ประกอบด้วย

    0.  3.1 บัตรส่งเสริมเลขที่ 1285/2540 ลงวันที่ 8 พฤษภาคม 2540
        สำหรับกิจการผลิตสัตว์น้ำแช่แข็ง อาหารกึ่งสำเร็จรูป/สำเร็จรูป
        โดยเริ่มมีรายได้ครั้งแรกจากการประกอบกิจการ เมื่อวันที่ 6 พฤษภาคม 2540
        สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการ
    ลงทุน มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

-   บริษัทได้รับการลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติ
    มีกำหนดเวลาห้าปี นับตั้งแต่วันครบกำหนดระยะเวลาการยกเว้นภาษีเงินได้นิติบุคคล
    ไปจนถึงวันที่ 5 พฤษภาคม 2553

  3.2 บัตรส่งเสริมเลขที่ 1318(2)/2552 ลงวันที่ 24 เมษายน 2552
  สำหรับกิจการผลิตสัตว์น้ำแช่แข็ง อาหารกึ่งสำเร็จรูป/สำเร็จรูป
  โดยเริ่มมีรายได้ครั้งแรกจากการประกอบกิจการ เมื่อวันที่ 1 กรกฎาคม 2552
  สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    สำหรับการผลิตสัตว์น้ำแช่แข็ง และอาหารสัตว์บรรจุภาชนะผนึก
    นับแต่วันที่เริ่มมีรายได้ครั้งแรกจากการประกอบกิจการ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาแปดปี สำหรับการผลิตอาหารสำเร็จรูปหรือกึ่งสำเร็จรูปบรรจุภาชนะผนึก
    และอาหารพร้อมรับประทานแช่แข็ง นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

4.  บริษัท สงขลาแคนนิ่ง จำกัด (มหาชน) ได้รับการส่งเสริมการลงทุน จำนวน 2 ฉบับ
    ประกอบด้วย

    1.  บัตรส่งเสริมเลขที่ 1070(1)/2545 ลงวันที่ 30 มกราคม 2545
        สำหรับอาหารทะเลบรรจุภาชนะผนึก และอาหารสัตว์บรรจุภาชนะผนึก
        โดยเริ่มมีรายได้ครั้งแรกจากการประกอบกิจการ เมื่อวันที่ 9 กันยายน 2546
        สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

    1.  บัตรส่งเสริมเลขที่ 1068(2)/2553 ลงวันที่ 25 มกราคม 2553
        สำหรับกิจการผลิตอาหารสำเร็จรูป และกึ่งสำเร็จรูปบรรจุภาชนะผนึก
        โดยยังไม่มีรายได้จากการประกอบกิจการ สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    สำหรับการผลิตอาหารสำเร็จรูป และกึ่งสำเร็จรูปบรรจุภาชนะผนึก
    นับแต่วันที่เริ่มมีรายได้ครั้งแรกจากการประกอบกิจการ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาแปดปี สำหรับการผลิตอาหารสำเร็จรูป และกึ่งสำเร็จรูปบรรจุภาชนะผนึก
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

5.  บริษัท ไทยยูเนี่ยน ฟีดมิลล์ จำกัด
    ได้รับการส่งเสริมการลงทุนในกิจการผลิตอาหารสัตว์ผสมสำเร็จรูป จำนวน 3 ฉบับ
    ประกอบด้วย

  5.1 โรงงานที่จังหวัดสงขลา ได้รับบัตรส่งเสริมเลขที่ 1333/2545 ลงวันที่ 24 พฤษภาคม
  2545 โดยเริ่มมีรายได้ครั้งแรกจากการประกอบกิจการ เมื่อวันที่ 19 กรกฎาคม 2546
  สิทธิประโยชน์สำคัญที่ได้รับคือ

  -
  บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
  มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  -
  บริษัทได้รับการลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติ
  มีกำหนดเวลาห้าปี นับตั้งแต่วันครบกำหนดระยะเวลาการยกเว้นภาษีเงินได้นิติบุคคล ไปจนถึงวันที่
  18 กรกฎาคม 2559

2.  โรงงานที่จังหวัดสมุทรสาคร

    1.  ได้รับบัตรส่งเสริมเลขที่ 1110(1)/2545 ลงวันที่ 12 กุมภาพันธ์ 2545
        โดยเริ่มมีรายได้ครั้งแรกจากการประกอบกิจการ เมื่อวันที่ 10 กันยายน 2545
        สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

    1.  ได้รับบัตรส่งเสริมเลขที่ 1433(2)/2548 ลงวันที่ 19 พฤษภาคม 2548
        โดยเริ่มมีรายได้ครั้งแรกจากการประกอบกิจการ เมื่อวันที่ 27 พฤษภาคม 2549
        สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  6. บริษัท ไทยยูเนี่ยน แฮชเชอรี่ จำกัด
  ได้รับการส่งเสริมการลงทุนในกิจการผลิตลูกกุ้งนอเพลียส และลูกกุ้งพี ตามบัตรส่งเสริมเลขที่
  1844(2)/2549 ลงวันที่ 28 สิงหาคม 2549 โดยเริ่มมีรายได้ครั้งแรกจากการประกอบกิจการ
  เมื่อวันที่ 14 เมษายน 2550 สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  7. บริษัท สงขลาฟิชชิ่ง จำกัด ได้รับการส่งเสริมการลงทุนในกิจการประมงน้ำลึก
  ตามบัตรส่งเสริมเลขที่ 1887(2)/2550 ลงวันที่ 11 กันยายน 2550
  โดยเริ่มมีรายได้ครั้งแรกจากการประกอบกิจการ เมื่อวันที่ 17 ตุลาคม 2550
  สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  8. บริษัท สมุยฟิชชิ่ง จำกัด ได้รับการส่งเสริมการลงทุนในกิจการประมงน้ำลึก
  ตามบัตรส่งเสริมเลขที่ 1888(2)/2550 ลงวันที่ 11 กันยายน 2550
  โดยเริ่มมีรายได้ครั้งแรกจากการประกอบกิจการ เมื่อวันที่ 17 ตุลาคม 2550
  สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  9. บริษัท ภูเก็ตฟิชชิ่ง จำกัด ได้รับการส่งเสริมการลงทุนในกิจการประมงน้ำลึก
  ตามบัตรส่งเสริมเลขที่ 1889(2)/2550 ลงวันที่ 11 กันยายน 2550
  โดยเริ่มมีรายได้ครั้งแรกจากการประกอบกิจการ เมื่อวันที่ 17 ตุลาคม 2550
  สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  10. บริษัท พังงาฟิชชิ่ง จำกัด ได้รับการส่งเสริมการลงทุนในกิจการประมงน้ำลึก
  ตามบัตรส่งเสริมเลขที่ 1890(2)/2550 ลงวันที่ 11 กันยายน 2550
  โดยเริ่มมีรายได้ครั้งแรกจากการประกอบกิจการ เมื่อวันที่ 17 ตุลาคม 2550
  สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

11. บริษัท ทีเอ็นฟายน์ เคมีคัลส์ จำกัด
ได้รับการส่งเสริมการลงทุนในกิจการผลิตน้ำมันหรือไขมันจากพืชและสัตว์ ตามบัตรส่งเสริมเลขที่
1686(2)/2552 ลงวันที่ 11 กันยายน 2552 โดยเริ่มมีรายได้ครั้งแรกจากการประกอบกิจการ
เมื่อวันที่ 8 มกราคม 2553 สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

4.2 การตลาดและภาวะการแข่งขัน

กลยุทธ์ทางการตลาด

บริษัทมีจุดเด่นด้านการตลาดหลายประการ ดังนี้

1.  บริษัทเน้นผลิตสินค้าที่ได้มาตรฐานมีคุณภาพสูง
    ด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
    ประกอบกับระบบการตรวจสอบคุณภาพสินค้าทุกขั้นตอน
    จึงทำให้สินค้าของบริษัทได้รับการรับรองมาตรฐานคุณภาพระดับโลก อาทิเช่น

-   ISO 9001 ระบบการบริหารงานคุณภาพมาตรฐานสากลของสถาบัน United Kingdom
    Accreditation Service (UKAS)

-   ISO 14001 ระบบการจัดการด้านสิ่งแวดล้อม จากสถาบัน United Kingdom
    Accreditation Service (UKAS)

-   ISO/IEC 17025
    การรับรองความสามารถของห้องปฏิบัติการสอบเทียบและห้องปฏิบัติการทดสอบ
    จากสำนักงานมาตรฐานผลิตภัณฑ์อุตสาหกรรม ซึ่งเป็นระบบการจัดการคุณภาพของห้องปฏิบัติการ
    กรมวิทยศาสตร์ กระทรวงสาธารณสุข และสำนักงานมาตรฐานสินค้าเกษตรและอาหารแห่งชาติ
    กระทรวงเกษตรและสหกรณ์

-   BRC Global Standard for Food Safety ได้รับการรับรองจากสถาบัน United
    Kingdom Accreditation Service (UKAS)

-   U.S. Food and Drug Administration (FDA)
    สถาบันตรวจสอบคุณภาพสินค้านำเข้าของประเทศสหรัฐอเมริกา

-   Canadian Food Inspection Agency (CFIA) สถาบันในประเทศแคนาดา
    ซึ่งรับผิดชอบควบคุมคุณภาพสินค้าประเภทอาหารและยาที่นำเข้า

-   Hazard Analysis Critical Control Point (HACCP) จากกรมประมง
    กระทรวงเกษตรและสหกรณ์ และกรมวิชาการเกษตร และ HACCP USFDA จากสถาบัน SGS
    (Thailand) โดยเป็นระบบที่เน้นถึงความปลอดภัยของผู้บริโภคเป็นสำคัญ
    ซึ่งเป็นการวิเคราะห์อันตรายและจุดวิกฤติที่ต้องควบคุม
    เป็นระบบการประกันคุณภาพด้านความปลอดภัยของอาหารที่สามารถป้องกันอันตรายหรือสิ่งปนเปื้อนทางด้านชีวภาพ
    เคมี และกายภาพได้อย่างมีประสิทธิภาพ
    ตลอดจนกำหนดวิธีการป้องกันและแก้ไขในจุดวิกฤติที่ต้องควบคุม (CCP) เพื่อให้มีความปลอดภัย
    และได้มาตรฐานตามหลักสากล

-   Good Manufacturing Practices (GMP)
    โดยถือว่าเป็นบริษัทที่มีคุณภาพการผลิตอาหารแช่แข็งเพื่อการส่งออก ที่ผ่านการรับรองจาก
    กรมประมง กระทรวงเกษตรและสหกรณ์ กรมปศุสัตว์ กรมวิชาการเกษตร
    และสำนักงานสาธารณสุข จังหวัดสมุทรสาคร

-   เครื่องหมาย "ฮาลาล" จากสำนักงานคณะกรรมการกลางอิสลามแห่งประเทศไทย

-   South African Bureau of Standards (SABS)
    ได้รับการตรวจรับรองโรงงานจากสำนักงานมาตรฐานอุตสาหกรรมแอฟริกาใต้

-   Best Aquaculture Practices จากสถาบัน Aquaculture Certification
    Council, Inc. มาตรฐานรับรองกระบวนการเพาะเลี้ยงและแปรรูปกุ้ง
    ครอบคลุมทั้งโรงเพาะฟักอนุบาลลูกกุ้ง ฟาร์มกุ้ง และโรงงานแปรรูปกุ้ง
    โดยเน้นเรื่องความรับผิดชอบต่อสังคม สิ่งแวดล้อม
    ความใส่ใจกับความปลอดภัยของสินค้าอาหารและความสามารถตรวจสอบย้อนกลับของสินค้าได้

-   Woolworths Quality Assurance (WQA) จาก Woolworths Limited
    ประเทศออสเตรเลีย มาตรฐานการประกันคุณภาพผลิตภัณฑ์ ซึ่งถือเป็น Global Food
    Safety Standards and International Retailing Best Practice

2.  กลุ่มบริษัทและบริษัทย่อยเป็นผู้ผลิตอาหารทะเลแช่แข็งและบรรจุกระป๋องรายใหญ่
    ด้วยกำลังการผลิตปลาทูน่า กุ้งแช่แข็ง อาหารแมวบรรจุกระป๋อง และปลาหมึกแช่แข็ง
    ในปริมาณถึง 470,000 60,000 45,000 และ 15,000 ตันต่อปีตามลำดับ
    จึงทำให้ต้นทุนการผลิตต่ำ ด้วยการประหยัดจากขนาดของธุรกิจ (Economy of Scale)

3.  บริษัทย่อย คือ บจ. ไทร-ยูเนี่ยน ซีฟู้ดส์ เป็นเจ้าของเครื่องหมายการค้า “Chicken of
    the Sea” จัดเป็นผู้นำอันดับที่ 3 ของตลาดภายในสหรัฐอเมริกา
    จึงเป็นการเพิ่มฐานการตลาดของบริษัทให้แข็งแกร่งยิ่งขึ้น

4.  การที่บริษัทได้ลงทุนธุรกิจในต่างประเทศ ทำให้กำลังการผลิตเพิ่มขึ้น
    โดยสามารถเป็นผู้ผลิตปลาทูน่าบรรจุกระป๋องอันดับที่ 2 ของโลก และเป็นอันดับที่ 1 ในเอเชีย
    ทำให้เป็นที่เพียงพอต่อความต้องการของลูกค้า

5.  สินค้าของกลุ่มบริษัทจำหน่ายให้กับลูกค้าในหลายประเทศทั่วโลก ฐานของลูกค้าจึงกว้าง
    ทำให้สามารถลดความเสี่ยงจากสภาวะทางเศรษฐกิจในบางประเทศได้

6.  บริษัทเป็นผู้นำในตลาดอาหารทะเลแช่แข็ง และบรรจุกระป๋อง

7.  กลุ่มบริษัทมีความสามารถในการแข่งขันในตลาดโลกสูง
    ซึ่งนอกจากสินค้าจะมีคุณภาพได้มาตรฐาน ในระดับราคาที่สามารถแข่งขันได้ (Competitive
    Price) แล้ว บริษัทยังมีทีมการตลาดที่มีความสามารถและประสบการณ์สูง
    มีการเดินทางไปพบปะลูกค้า เพื่อให้ทราบความต้องการ
    และสร้างความสัมพันธ์ที่ดีต่อลูกค้าตลอดเวลา

8.  กลุ่มบริษัทมีอาหารทะเลแช่แข็งและบรรจุกระป๋องหลายชนิด
    ประกอบกับมีห้องเย็นซึ่งใช้เก็บวัตถุดิบและสินค้าสำเร็จรูปขนาดใหญ่ถึง 47,000 ตัน
    จึงทำให้บริษัทสามารถสนองความต้องการของลูกค้า
    ทั้งชนิดของสินค้าและปริมาณการสั่งซื้อสินค้าเป็นจำนวนมากได้

9.  ผู้บริหารของบริษัทมีประสบการณ์ในธุรกิจอาหารทะเลแช่แข็งมานาน
    มีชื่อเสียงและเป็นที่รู้จักกันเป็นอย่างดีในวงการ
    นอกจากนี้ยังมีบุคลากรในระดับปฏิบัติที่มีความสามารถ มีความเชี่ยวชาญในการทำงาน
    จึงทำให้การดำเนินงานของบริษัทมีการขยายตัวอย่างต่อเนื่องตลอดมา

สภาพการแข่งขันภายในอุตสาหกรรม

ภาวะเศรษฐกิจโลกในปี 2552 ยังถือเป็นโจทย์ที่ท้าทายสำหรับภาคการส่งออกของไทย
เนื่องจากประเทศไทยยังต้องเผชิญกับผลกระทบจากภาวะเศรษฐกิจที่ถดถอย
แต่จากการออกมาตรการกระตุ้นเศรษฐกิจในหลาย ๆ ประเทศ เช่น สหรัฐอเมริกา จีน ญี่ปุ่น
และสหภาพยุโรป ทำให้ทิศทางการฟื้นตัวของเศรษฐกิจเริ่มมีความชัดเจนมากขึ้นในช่วงปลายปี
โดยสังเกตได้จากความเชื่อมั่นของผู้บริโภคเริ่มกลับมา ผู้บริโภคเริ่มมีความต้องการซื้อสินค้ามากขึ้น
จึงส่งผลในทางที่ดีต่อการส่งออก

จากสถิติการส่งออกของไทยปี 2552 พบว่า ในช่วง 10 เดือนแรก คือ ตั้งแต่มกราคม – ตุลาคม
2552 มูลค่าการส่งออกของไทยติดลบ 13.6% จากเท่ากับ 2,181,234 ล้านบาท ในปี 2551
มาอยู่ที่ 1,885,453 ล้านบาทในปี 2552 แต่อย่างไรก็ดี ช่วง 2 เดือนสุดท้ายของปี
มูลค่าการส่งออกเริ่มมีการขยายตัวในทิศทางที่ดีขึ้น โดยเพิ่มขึ้น 14.1% และ 19.3% ตามลำดับ
และมีแนวโน้มที่ดีว่า ในปี 2553 จะมีอัตราการขยายตัวเพิ่มขึ้นอีก
แต่เมื่อแยกออกตามโครงสร้างสินค้าแล้ว ในส่วนของการส่งออกสินค้าอาหารจะพบว่า ในปี 2552
ประเทศไทยส่งออกสินค้าอาหารมีมูลค่าการส่งออกเท่ากับ 754,212 ล้านบาท ลดลง 3.1%
เมื่อเทียบกับปีที่แล้วที่มีมูลค่า 778,056 ล้านบาท และเมื่อแยกตามหมวดสินค้าจะพบว่า
สินค้าอาหารทะเลกระป๋องและแปรรูปมีปริมาณการส่งออกเพิ่มขึ้น 3.3% จาก 892,732
เมตริกตันในปี 2551 มาอยู่ที่ 921,807 เมตริกตันในปี 2552 โดยมีมูลค่าการส่งออกเท่ากับ
126,712 ล้านบาท ลดลงเพียงเล็กน้อย 1.7% เมื่อเทียบกับปีที่แล้ว
ซึ่งจากภาพรวมดังกล่าวข้างต้นจะเห็นว่า
ปริมาณการส่งออกสินค้าของไทยยังมีการขยายตัวอยู่ในเกณฑ์ที่ดี ส่วนการที่มูลค่าการส่งออกลดลงนั้น
สืบเนื่องจากราคาวัตถุดิบที่มีการปรับลดลง เพราะปัจจัยจากราคาน้ำมันที่ลดลง
จึงเป็นเหตุผลให้ผู้ประกอบการต้องมีการปรับราคาสินค้าลงมาตามราคาของวัตถุดิบ

แต่อย่างไรก็ตาม แม้ว่าอุตสาหกรรมต่าง ๆ ของไทยจะได้รับผลกระทบจากวิกฤตเศรษฐกิจโลก
ซึ่งส่งผลให้การขยายตัวทางด้านการผลิตและการส่งออกลดลง หรือชะลอตัวลง
แต่ในส่วนของอุตสาหกรรมอาหารแล้วภาวการณ์ต่างๆ
ที่เกิดจากวิกฤตเศรษฐกิจโลกไม่ได้มีผลกระทบที่รุนแรงต่ออุตสาหกรรมอาหารมากนัก
เนื่องจากสินค้าอาหารเป็นสินค้าที่จำเป็นต่อการดำรงชีพ
และคุณภาพมาตรฐานของสินค้าไทยยังเป็นที่ยอมรับและต้องการในตลาดโลก
รวมถึงผู้ประกอบการของไทยมีการปรับตัวให้สอดคล้องกับสถานการณ์ที่เกิดขึ้น
การพัฒนาศักยภาพการผลิต การตลาด และการบริหารจัดการของตนเองให้แข็งแกร่ง
จะเป็นการสร้างภูมิคุ้มกันในการดำเนินธุรกิจ เพื่อให้สามารถแข่งขันในตลาดโลกได้

สัดส่วนของรายได้จากการขายของกลุ่มบริษัท ในปี 2552

  ---------------------------------------- ------------------------------
  ผลิตภัณฑ์                                   ร้อยละของรายได้จากการขาย

  - ปลาทูน่าแช่แข็งและบรรจุกระป๋อง               44%

  - กุ้งแช่แข็ง                                20%

  - อาหารแมวบรรจุกระป๋อง                     9%

  - อาหารทะเลบรรจุกระป๋อง                    9%

  - อาหารกุ้ง                                6%

  - ผลิตภัณฑ์ภายในประเทศ                      5%

  - ปลาซาร์ดีน                               4%

  - ปลาหมึกแช่แข็ง                            3%
  ---------------------------------------- ------------------------------

แนวโน้มอุตสาหกรรม

สำหรับแนวโน้มอุตสาหกรรมอาหารของไทยในปี 2552 นั้น
มีอัตราการขยายตัวที่ลดลงซึ่งเป็นไปตามภาวะเศรษฐกิจโลก แต่อย่างไรก็ตาม
ในช่วงไตรมาสสุดท้ายของปี เริ่มมีสัญญาณแนวโน้มที่ดีขึ้น
เนื่องจากมาตรการกระตุ้นเศรษฐกิจของหลายประเทศ เริ่มส่งผลให้เห็นอย่างชัดเจนขึ้น
สำหรับสินค้าในหมวดของอาหารทะเลนั้น
ปริมาณความต้องการบริโภคอาหารทะเลยังคงมีอยู่อย่างต่อเนื่อง
โดยเฉพาะอย่างยิ่งในปีนี้สินค้ากุ้งเป็นตัวที่สร้างความโดดเด่นอย่างมาก
เพราะมีการขยายตัวเพิ่มขึ้นทั้งในด้านปริมาณการส่งออกและมูลค่าการส่งออก
ซึ่งถ้าพิจารณาเป็นรายสินค้าจะพบว่า กุ้งสดแช่เย็นแช่แข็ง มีปริมาณส่งออกเพิ่มขึ้น 11.1%
และมีมูลค่าส่งออกเพิ่มขึ้น 7.7% ขณะที่กุ้งแปรรูป มีปริมาณส่งออกเพิ่มขึ้น 13.2%
และมีมูลค่าส่งออกเพิ่มขึ้น 16.6% เมื่อเทียบกับปีที่ผ่านมา ปัจจัยที่ทำให้กุ้งมีการขยายตัวที่เพิ่มขึ้น
ส่วนหนึ่งมาจากราคาวัตถุดิบกุ้งที่ลดลง เพราะผลผลิตกุ้งออกมาจำนวนมาก
ประกอบกับปัจจุบันกุ้งไม่ไช่สินค้าที่มีราคาแพงเหมือนเช่นในอดีต
ทำให้ผู้บริโภคสามารถตัดสินใจซื้อได้ง่ายขึ้น ส่วนปัจจัยอีกประการหนึ่งก็คือ การที่ประเทศคู่แข่งอย่าง
อินโดนีเซีย เวียดนาม และจีน ประสบปัญหาเรื่องการเพาะเลี้ยง เกิดโรคระบาด
รวมถึงการประสบกับภัยธรรมชาติ จึงเป็นผลให้ผลผลิตกุ้งลดลง ในส่วนของสินค้าปลาทูน่านั้น
ราคาวัตถุดิบปลายังเป็นองค์ประกอบหลักที่ผู้ประกอบการต้องติดตามอย่างใกล้ชิด
เพราะราคาปลาในปีนี้ได้ขึ้นไปสูงถึง 1,450 เหรียญสหรัฐต่อตัน และต่ำสุดที่ 850
เหรียญสหรัฐต่อตัน ซึ่งมีความผันผวนตลอดเวลา นอกจากนี้
ราคาน้ำมันก็ยังถือเป็นอีกปัจจัยหนึ่งที่ต้องติดตามอย่างใกล้ชิดเช่นกัน

สำหรับในปี 2553
เรื่องของมาตรการกีดกันทางการค้าในรูปแบบที่มิใช่ภาษีก็จะยังเป็นปัจจัยที่ท้าทายสำหรับผู้ประกอบการไทยมากขึ้น
โดยเฉพาะความเข้มงวดเรื่องของทรัพยากรและสิ่งแวดล้อมซึ่งจะเข้มข้นขึ้นเรื่อย ๆ เช่น
การออกกฎระเบียบว่าด้วย การป้องกันและต่อต้านการประมงที่ผิดกฎหมาย หรือ IUU (Illegal
Unreported and Unregulated Fishing) ของสหภาพยุโรป ที่มีผลบังคับใช้ตั้งแต่วันที่ 1
มกราคม 2553 นี้
ซึ่งระเบียบนี้จะให้ความสำคัญกับวัตถุดิบสัตว์น้ำที่จะต้องมีใบรับรองการจับสัตว์น้ำที่ออกโดยหน่วยงานที่รับผิดชอบของประเทศเจ้าของธงเรือนั้น
ๆ เพื่อยืนยันว่าการจับสัตว์น้ำดำเนินการถูกต้องตามกฎหมาย ซึ่งสัตว์น้ำในที่นี้ก็คือ
สัตว์น้ำที่มาจากทะเลเท่านั้น ผลกระทบจากมาตรการนี้จะส่งผลต่อสินค้าปลาทูน่า แต่อย่างไรก็ตาม
สำหรับกฎระเบียบดังกล่าวคาดว่าจะไม่กระทบกับประเทศไทยมากนัก
เพราะผู้ประกอบการไทยจะนำเข้าวัตถุดิบปลาทูน่าจากเรือประมงที่มีใบอนุญาตจับปลาอย่างถูกกฎหมายอยู่แล้ว
ส่วนสินค้ากุ้งของไทยนั้น วัตถุดิบกุ้งมาจากฟาร์มเลี้ยง จึงไม่อยู่ในข่ายของกฎระเบียบที่ว่านี้
นอกจากนี้ เรื่องของกฎหมายแรงงาน เช่น การใช้แรงงานเด็กในอุตสาหกรรมกุ้ง
หรือการใช้แรงงานอย่างไม่เป็นธรรม ก็เป็นปัจจัยที่สำคัญอีกประการหนึ่ง
ซึ่งทั้งหมดนี้เป็นเรื่องที่ผู้ประกอบการไทยต้องติดตามข้อมูลข่าวสารอย่างใกล้ชิด
และมีการเตรียมพร้อมตลอดเวลา

อย่างไรก็ดี สำหรับแนวโน้มสินค้าอาหารทะเลในปี 2553 ยังคาดการณ์ว่า
น่าจะมีอัตราการเติบโตที่ดีกว่าปีนี้ เพราะมาตรการกระตุ้นเศรษฐกิจที่แต่ละประเทศนำออกมานั้น
เริ่มปรากฏผลลัพธ์ในทางที่ดี
ประกอบกับปัจจัยสนับสนุนจากทางภาครัฐที่เร่งผลักดันและส่งเสริมให้อุตสาหกรรมอาหารของไทยมีความพร้อมและมีศักยภาพในทุก
ๆ ด้าน เพื่อให้สามารถแข่งขันในตลาดโลกได้ รวมถึงการจัดทำข้อตกลงทางการค้าต่าง ๆ
ที่เป็นประโยชน์ต่อสินค้าไทยเช่น การจัดทำข้อตกลงทางการค้าเสรี (FTA)
ความตกลงหุ้นส่วนเศรษฐกิจไทย – ญี่ปุ่น (JTEPA) หรือ เขตการค้าเสรีอาซียน (AFTA)
ที่จะช่วยในเรื่องของอัตราภาษีศุลกากร เป็นต้น
รวมทั้งการที่ผู้ประกอบการไทยได้มีการปรับตัวอยู่ตลอดเวลา มีการพยายามพัฒนาผลิตภัณฑ์รูปแบบใหม่
ๆ เพื่อให้ตรงกับความต้องการของผู้บริโภค
เพราะปัจจุบันความต้องการของผู้บริโภคมีการเปลี่ยนแปลงอย่างรวดเร็ว
นอกจากนี้สินค้าอาหารของไทยยังเป็นที่ยอมรับและได้รับความเชื่อถือในเรื่องของคุณภาพมาตรฐานจากทั่วโลก
จากประเด็นดังกล่าวข้างต้น
น่าจะมีส่วนสนับสนุนให้การส่งออกสินค้าอาหารของไทยมีแนวโน้มการขยายตัวเพิ่มขึ้น
สำหรับบริษัทไทยยูเนี่ยน โฟรเซ่น โปรดักส์ จำกัด (มหาชน) นั้น
มีการติดตามสถานการณ์ในเรื่องต่าง ๆ อย่างใกล้ชิด มีการเตรียมความพร้อมตลอดเวลา
เพื่อวางแผนการดำเนินงานและปรับกลยุทธ์ทั้งด้านการบริหารจัดการ ด้านการตลาด
และด้านการผลิตให้เหมาะสมและสอดคล้องกับสถานการณ์ต่างๆ ในขณะนั้น

การจำหน่ายและช่องทางการจัดจำหน่าย

ผลิตภัณฑ์หลักของบริษัท จะเป็นการผลิตตามคำสั่งซื้อของลูกค้าซึ่งเป็นบริษัทผู้นำเข้าของแต่ละประเทศ
และกลุ่มโรงงานอุตสาหกรรม โดยจะสั่งซื้อล่วงหน้า 1 เดือน ทั้งนี้ ผลิตภัณฑ์หลักดังกล่าว
มีสัดส่วนการส่งออก:จำหน่ายในประเทศ เท่ากับ 90:10 และมีสัดส่วนรายได้ เท่ากับ 90%
ของรายได้ทั้งหมดของกลุ่มบริษัท ในส่วนของผลิตภัณฑ์อื่นนอกเหนือจากผลิตภัณฑ์หลัก
ซึ่งมีสัดส่วนรายได้ เท่ากับ 10% ของรายได้ทั้งหมดของกลุ่มบริษัท
การจัดจำหน่ายจะแตกต่างกันออกไปขึ้นอยู่กับลักษณะของผลิตภัณฑ์ซึ่งมีทั้งการจำหน่ายผ่านเอเย่นต์
และการติดต่อกับลูกค้าโดยตรง ยกเว้นผลิตภัณฑ์อาหารว่าง จะมีบริษัท ธีร์ โฮลดิ้ง จำกัด
เป็นผู้จัดจำหน่ายไปยังร้านค้ารายย่อย ทั้งนี้ ตลอดระยะเวลา 3 ปีที่ผ่านมา
บริษัทไม่มีการพึ่งพาลูกค้ารายใดรายหนึ่งเกิน 30% ของรายได้รวม

การจัดจำหน่ายของกลุ่มบริษัทในปี 2552

  ---------------------------------------- ------------------------------
  ประเทศ                                   ร้อยละของการจัดจำหน่าย

  - สหรัฐอเมริกา                             49%

  - สหภาพยุโรป                              13%

  - ญี่ปุ่น                                    12%

  - ภายในประเทศ                            11%

  - แอฟริกา                                 6%

  - หมู่เกาะแปซิฟิก (Oceania)                  3%

  - ตะวันออกกลาง                            2%

  - เอเชีย ยกเว้นญี่ปุ่น                         2%

  - แคนาดา                                 1%

  - อเมริกาใต้                               1%
  ---------------------------------------- ------------------------------

3.  วัตถุดิบ และผู้จำหน่ายวัตถุดิบ

: ปลาทูน่าสุกแช่แข็ง

วัตถุดิบสำคัญที่ใช้ในการผลิตปลาทูน่าสุกแช่แข็ง คือ ปลาทูน่าสดชนิดต่างๆ เช่น สกิปแจ็ค เยลโล่ฟิน
อัลบาคอร์ ฯลฯ โดยบริษัทใช้ปลาทูน่าชนิดสกิปแจ็ค กับปลาทูน่าชนิดอื่นๆ ในสัดส่วน 75:25
โดยนำเข้าจากต่างประเทศทั้งหมด จากมหาสมุทรแปซิฟิค และมหาสมุทรอินเดีย
ในการสั่งซื้อวัตถุดิบบริษัทจะสั่งซื้อจากผู้จำหน่ายหลายราย โดยบมจ.ไทยยูเนี่ยน โฟรเซ่น โปรดักส์
บจก.ไทยรวมสินพัฒนาอุตสาหกรรม และบมจ.สงขลาแคนนิ่ง
จะสั่งซื้อปลาทูน่าร่วมกันเพื่อให้ได้ปริมาณสั่งซื้อจำนวนมาก
ทำให้มีผลต่อการเพิ่มอำนาจในการต่อรองกับผู้จำหน่าย
ซึ่งมีทั้งประเภทที่เป็นผู้จับปลาโดยตรงและบริษัทนายหน้า (Broker)

บริษัทสามารถจัดซื้อวัตถุดิบในแต่ละปีได้ในปริมาณที่เพียงพอต่อความต้องการผลิต
เนื่องจากปลาทูน่าเป็นปลาที่มีจำนวนมากอยู่ในน่านน้ำทั่วโลก
ประกอบกับความได้เปรียบในด้านแหล่งผลิต เนื่องจากประเทศไทยอยู่ระหว่างมหาสมุทรแปซิฟิค
และมหาสมุทรอินเดีย ซึ่งเป็นแหล่งที่มีวัตถุดิบปลาทูน่าแหล่งใหญ่ที่สุดของโลก
รวมถึงการสั่งซื้อจากผู้จำหน่ายหลายรายทำให้มั่นใจว่าจะสามารถมีวัตถุดิบเพียงพอต่อการผลิต

สำหรับราคาวัตถุดิบปลาทูน่า ไม่สามารถคาดการณ์ได้เนื่องจากถูกกำหนดโดยอุปสงค์และอุปทาน
อย่างไรก็ตาม ราคาปลาทูน่าโดยเฉลี่ยในแต่ละปีมีการเปลี่ยนแปลงไม่สูงมาก
ทั้งนี้ขึ้นอยู่กับปริมาณปลาที่จับได้ในแต่ละปี สำหรับในปี 2550, 2551 และ 2552 มีราคาเฉลี่ยอยู่ที่
1,278 และ 1,585 และ 1,141 เหรียญสหรัฐต่อตัน ตามลำดับ

: กุ้งแช่แข็ง

วัตถุดิบสำคัญที่ใช้ในการผลิตกุ้งแช่แข็งคือ กุ้งขาว (Vannamei)
โดยบริษัทจะจัดหาจากแหล่งวัตถุดิบภายในประเทศทั้งหมด ปริมาณการซื้อจะครอบคลุมหลายพื้นที่
ส่วนใหญ่บริษัทจะจัดซื้อกุ้งจากแหล่งในภาคตะวันออกมากกว่าภาคอื่นๆ
เนื่องจากกุ้งในภาคตะวันออกโดยเฉพาะระยอง จันทบุรี ตราด มีคุณภาพดีกว่าในภาคอื่นๆ
เพราะเป็นจังหวัดที่อยู่ติดทะเล การหมุนเวียนของน้ำเลี้ยงในบ่อจึงดีกว่า
นอกจากนี้ทำเลที่ตั้งของโรงงานอยู่ในภาคกลาง ทำให้การขนส่งเป็นไปได้ง่าย สะดวก รวดเร็ว
ประหยัด และช่วยให้วัตถุดิบมีความสด โดยผู้จำหน่ายแต่ละแห่งมีทั้งเป็นเจ้าของฟาร์มเลี้ยงกุ้งเอง
และเป็นนายหน้าหาซื้อกุ้งจากฟาร์มอื่นๆ
จากการที่บริษัทมีการรับซื้อวัตถุดิบกุ้งจากผู้จำหน่ายหลายแหล่ง
จึงทำให้ไม่เกิดปัญหาการขาดแคลนวัตถุดิบ แต่อย่างไรก็ตาม
บริษัทยังคงใช้นโยบายที่จะผลิตสินค้าที่มีมูลค่าเพิ่มสูง (Value Added Products)
เพื่อใช้วัตถุดิบในปริมาณที่น้อยลง

ในด้านราคาวัตถุดิบ ในปีที่ผ่านมา ระดับราคายังคงปรับตัวลดลงอย่างต่อเนื่องจากปี 2546
เนื่องจากปัญหาการฟ้องร้องการทุ่มตลาดสินค้ากุ้งของสหรัฐอเมริกา ทำให้การส่งออกกุ้งลดลง
โดยราคาเฉลี่ยในปี 2550, 2551 และ 2552 เท่ากับ 109, 114 และ 113 บาทต่อกิโลกรัม
สำหรับขนาด 60 ตัวต่อกิโลกรัม ตามลำดับ

: ปลาหมึกแช่แข็ง

วัตถุดิบที่ใช้คือ ปลาหมึกกระดอง (Cuttlefish) ปลาหมึกกล้วย (Squid) และปลาหมึกสาย
(Octopus) โดยบริษัทจะจัดหาแหล่งวัตถุดิบทั้งภายในประเทศ และต่างประเทศ ในสัดส่วน 50:50
วัตถุดิบภายในประเทศส่วนใหญ่มาจากทะเลแถบภาคใต้
สำหรับวัตถุดิบนำเข้าจากต่างประเทศจะสั่งซื้อผ่านบริษัทนายหน้า (Broker)
โดยมีแหล่งวัตถุดิบหลักในแถบแอฟริกา

ปริมาณความต้องการวัตถุดิบของบริษัทในปีนี้เพิ่มขึ้นจากปีก่อน เนื่องจากการขยายตลาดออกไปมากขึ้น
แต่จากการที่บริษัทจัดหาวัตถุดิบจากหลายแหล่งทั้งในประเทศและต่างประเทศ
อีกทั้งยังพัฒนาสินค้ามูลค่าเพิ่มให้มีความหลากหลายเหมาะสมกับราคาต้นทุนวัตถุดิบ
จึงทำให้บริษัทไม่ประสบปัญหาขาดแคลนวัตถุดิบ และยังคงรักษาผลกำไรไว้ได้อย่างต่อเนื่อง

: อาหารแมวบรรจุกระป๋อง

วัตถุดิบที่ใช้ในการผลิตอาหารแมวบรรจุกระป๋อง จะได้จากเนื้อปลาทูน่าส่วนที่ติดเลือด
ซึ่งเป็นวัตถุดิบที่ได้จากการผลิตปลาทูน่าสุกแช่แข็ง วัตถุดิบอื่นๆ ที่นำมาผสมได้แก่ ปลาซาร์ดีน เยลลี่
เป็นสัดส่วนผสมไม่มาก สามารถจัดหาได้จากภายในประเทศ รวมทั้งภาชนะบรรจุด้วยเช่นกัน
และเนื่องจากวัตถุดิบที่ใช้ในการผลิตอาหารแมวบรรจุกระป๋อง เป็นวัตถุดิบ By Product
และสามารถจัดซื้อได้ภายในประเทศ
บริษัทจึงไม่ประสบปัญหาการขาดแคลนวัตถุดิบหรือราคาวัตถุดิบผันผวน แต่อย่างใด

ปัจจุบัน กลุ่มบริษัทมีโรงงานทั้งสิ้น 11 แห่ง ได้แก่

1. ตั้งอยู่ที่จังหวัดสมุทรสาคร 4 แห่ง ประกอบด้วย บมจ.ไทยยูเนี่ยน โฟรเซ่น โปรดักส์
บจ.ไทยรวมสินพัฒนาอุตสาหกรรม บจ.ไทยยูเนี่ยน ฟีดมิลล์ และบจ.เอเซียน แปซิฟิค แคน

2. ตั้งอยู่ที่จังหวัดสงขลา 3 แห่ง ประกอบด้วย บมจ.สงขลาแคนนิ่ง บจ.ไทยยูเนี่ยน ซีฟู้ด
และบจ.ไทยยูเนี่ยน ฟีดมิลล์

3. ตั้งอยู่ที่เขตบางขุนเทียน กรุงเทพมหานคร 1 แห่ง คือ บจ.ไทยยูเนี่ยน กราฟฟิกส์

4. ตั้งอยู่ที่ประเทศสหรัฐอเมริกา 1 แห่ง คือ บจ.ไทร-ยูเนี่ยน ซีฟู้ดส์

5. ตั้งอยู่ที่ประเทศอินโดนีเซีย 1 แห่ง คือ บจ. พี ที จุยฟา อินเตอร์เนชั่นแนล ฟู้ดส์

6. ตั้งอยู่ที่ประเทศเวียตนาม 1 แห่ง คือ บจ.ยู่เฉียงแคนฟู้ด

โรงงานทั้ง 11 แห่ง มีกำลังการผลิตรวมทั้งสิ้น 760,000 ตันต่อปี

ผลกระทบต่อสิ่งแวดล้อม

ในอุตสาหกรรมการผลิตอาหารทะเลแช่แข็ง จะมีน้ำเสียที่เกิดจากกระบวนการผลิต
ซึ่งผู้ประกอบการจะต้องปฏิบัติให้เป็นไปตามข้อกำหนดของกรมโรงงาน กระทรวงอุตสาหกรรม
โดยมาตรฐานของน้ำทิ้งที่ระบายออกจากโรงงาน กรมโรงงานได้กำหนดค่า Biochemical
Oxygen Demand (BOD) หรือค่าของปริมาณออกซิเจนที่จุลินทรีย์
ต้องการใช้ในการย่อยสลายสารอินทรีย์ที่อยู่ในน้ำ ต้องมีค่าไม่เกิน 60 มิลลิกรัมต่อลิตร ค่า
Suspend Solid (SS) หรือสารแขวนลอยต้องไม่เกิน 50 มิลลิกรัมต่อลิตร และค่า pH
ซึ่งเป็นค่าที่แสดงปริมาณความเข้มข้นของอนุภาคไฮโดรเจนในน้ำ ต้องมีค่าระหว่าง 5–9

บริษัทตระหนักถึงความสำคัญของน้ำเสียจากกระบวนการผลิตที่จะส่งผลกระทบต่อสิ่งแวดล้อม ดังนั้น
บริษัทจึงมีมาตรการป้องกันน้ำทิ้งจากโรงงาน
โดยน้ำเสียที่เกิดขึ้นจะต้องผ่านการบำบัดจากอุปกรณ์บำบัดน้ำเสีย ในบริเวณโรงงานเสียก่อน
เพื่อให้ได้น้ำที่ได้มาตรฐานก่อนที่จะนำไปปล่อยทิ้ง ซึ่งบริษัทได้ลงทุนถึง 16 ล้านบาท บนเนื้อที่ 10
ไร่ ในการจัดสร้างบ่อบำบัดดังกล่าว ปัจจุบันบริษัทสามารถบำบัดน้ำเสียก่อนทิ้งสู่สาธารณะให้มีค่า
BOD อยู่ในระดับ 22 มิลลิกรัมต่อลิตร ค่า SS อยู่ในระดับ 40 มิลลิกรัมต่อลิตร ค่า pH เท่ากับ 7
เป็นไปตามข้อกำหนดของกรมโรงงาน ซึ่งบ่อบำบัดน้ำเสียดังกล่าวบริษัทแบ่งเป็น 3 แห่ง คือ

-   บ่อบำบัดน้ำเสียที่ 1 มีความสามารถในการบำบัดน้ำเสีย 3,600 ลูกบาศก์เมตรต่อวัน

-   บ่อบำบัดน้ำเสียที่ 2 มีความสามารถในการบำบัดน้ำเสีย 1,000 ลูกบาศก์เมตรต่อวัน

-   บ่อบำบัดน้ำเสียที่ 3 มีความสามารถในการบำบัดน้ำเสีย 2,500 ลูกบาศก์เมตรต่อวัน

และในส่วนของขยะซึ่งอาจมีผลกระทบกับสภาพแวดล้อมของโรงงาน
บริษัทจึงได้มีการทำระบบการจัดการขยะ โดยแยกขยะออกเป็น 3 ส่วนคือ

1)  ส่วนที่สามารถกำจัดได้เอง บริษัทจะมีการทำลายทิ้งอย่างถูกวิธี

2)  ส่วนที่ไม่สามารถกำจัดได้ เช่น ขยะอันตรายต่างๆ ได้แก่ สารเคมี อุปกรณ์ไฟฟ้า เป็นต้น
    บริษัทจะส่งให้ทางเทศบาลนำไปกำจัดที่ถูกต้องตามกฎหมายต่อไป

3)  ส่วนที่สามารถนำกลับมาใช้ได้ บริษัทก็จะดัดแปลงนำกลับมาใช้ใหม่
    เพื่อเป็นลดปริมาณขยะที่เกิดขึ้น

อีกทั้ง บริษัทยังมีการแต่งตั้ง “คณะกรรมการด้านการลดการใช้พลังงาน (CMRC) ด้านต่างๆ”
เพื่อรณรงค์ส่งเสริมให้พนักงานทุกคนตระหนักและให้ความสำคัญกับการมีส่วนร่วมในการลดพลังงานที่นำมาใช้ภายในองค์กร
ทำให้สามารถประหยัดและลดค่าใช้จ่ายด้านพลังงานลดลงได้เป็นอย่างมาก นอกจากนี้
บริษัทยังมีการแต่งตั้ง “คณะกรรมการทบทวนระบบบริหารจัดการความปลอดภัย (SMRC)”
และจัดให้มีการอบรมและพัฒนาพนักงานด้านความปลอดภัยหลายหลักสูตร เช่น
การปลูกจิตสำนึกด้านความปลอดภัย การควบคุมและปฏิบัติงานเกี่ยวกับเครื่องจักรอย่างปลอดภัย
การปฐมพยาบาลเบื้องต้น เป็นต้น